Krypton

Krypton () on jalokaasu, jonka kemiallinen merkki on Kr, atomiluku 36 ja CAS-numero 7439-90-9. Se on yksi ilman jalokaasuista, ja ilman massasta sitä on noin miljoonasosa. Tämän alkuaineen löysivät William Ramsay ja Morris Travers vuonna 1898 tekemässään kokeessa, jossa tutkittiin nestemäistä ilmaa.

Vuonna 1960 SI-järjestelmän perusyksikkö metri määriteltiin kryptonin erään spektriviivan aallonpituuden mukaan, mutta nykyisin metri on matka, jonka valo kulkee tyhjiössä 1/299792458 sekunnissa. Sana krypton tulee kreikankielisestä sanasta kryptos, joka tarkoittaa piilossa olevaa.

 Ominaisuudet 

 Fysikaaliset ominaisuudet 
Krypton on hajuton, väritön ja mauton kaasu. Kiinteänä se on valkoista. Kryptonin tiheys on 3,75 g/l, ja se on melkein kolme kertaa tiheämpää kuin ilma. Kryptonin sulamispiste on 115,79 kelviniä ja kiehumispiste 119,93 kelviniä. Kryptonin lämmönjohtavuus on hyvin huono ja sen höyrystymisen entalpia matala.Greenwood & Earnshaw, s. 891.

 Isotoopit 
Kryptonilla tunnetaan noin 20 isotooppia, joista kuusi on stabiileja.

 Isotooppi  Puoliintumisaika  Hajoamistyyppi  osuus1 71Kr  64 ms  EC, β+ 72Kr  17,2 s  EC, β+ 73Kr  27,0 s  EC, β+ 74Kr  11,50 min  EC, β+ 75Kr  4,3 min  EC, β+ 76Kr  14,8 h  EC, β+ 77Kr  74,4 min  EC, β+ 78Kr  stabiili  0,352 % 79Kr  35,04 h  EC, β+ 79mKr  50 s  IT 80Kr  stabiili  2,252 % 81Kr  2,29 · 105 a  EC 81mKr  13,10 s  IT, EC 82Kr  stabiili  11,61 % 83Kr  stabiili  11,51 % 83mKr  1,83 h  IT

 Isotooppi  Puoliintumisaika  Hajoamistyyppi  osuus1 84Kr  stabiili  57,03 85Kr  10,756 a  β- 85mKr  4,480 h  IT, β- 86Kr  stabiili  17,32 87Kr  76,3 min  β- 88Kr  2,84 h  β- 89Kr  3,15 min  β- 90Kr  32,32 s  β- 91Kr  8,57 s  β- 92Kr  1,840 s  β- 93Kr  1,286 s  β- 94Kr  0,20 s  β- 95Kr  0,78 s  β-
1 = Osuus kaikesta luonnossa esiintyvästä kryptonista.  Ilmoitetaan stabiileille ja erittäin pitkäikäisille isotoopeille. 
Lähde:

 Kemialliset ominaisuudet ja yhdisteet 
Krypton on normaalioloissa inertti, kuten muutkin jalokaasut. Vuonna 1933 Linus Pauling ennusti, että KrF6 pitäisi olla syntetisoitavissa. Krypton kuitenkin reagoi fluorikaasun kanssa muodostaen kryptondifluoridia tai kryptontetrafluoridia. Tällöin kryptonilla voi olla hapetusaste +II tai +IV. Tämän lisäksi on havaittu ArKr+, KrH+, KrXe+ ja KrXr. Helsingin yliopiston Kemian laitoksella on luotu HKrCN ja HKrCCH, jotka ovat stabiileja 40 °C:seen asti.Greenwood & Earnshaw, s. 892.

Krypton ei ole ihmiselle vaarallista, mutta suurina pitoisuuksina se voi syrjäyttää happea ilmasta.

 Historia 
Krypton löytyi vuonna 1898, kun William Ramsay ja Morris Traves nesteyttivät ilmaa ja tutkivat sitä spektrofotometrisin keinoin. He löysivät kryptonia ilman argonin seasta. Traves ja Ramsay löysivät myös muita jalokaasuja samana vuonna. Ramsay ja Traves nimesivät löytämänsä kaasun kreikankielisen sanan kryptos mukaan, joka tarkoittaa suomeksi piilossa olevaa tai kätkettyä.

Vuosien 1960 ja 1982 välillä SI-järjestelmän metri määriteltiin kryptonin isotoopin 86Kr mukaan. Metri oli määritelty siten, että tietty aallonpituus oli kerrottu luvulla 1 650 763,73.

 Esiintyminen ja eristäminen 
Kryptonia esiintyy ilmakehässä (1 ppm) sekä hyvin vähän maaperässä. Kryptonia tuotetaan nesteyttämällä ilmaa ja tekemällä jakotislauksia. 100 grammaa puhdasta kryptonia maksaa noin 25 euroa. Kryptonia syntyy myös uraanin hajoamistuotteena.

 Käyttö 
Kryptonin tärkeimmät sovellukset ovat valaistuksessa. Kryptonia käytetään muun muassa kiitoteiden valoissa. Kryptonin erittäin kirkas valo soveltuu myös valokuvaukseen. Samoin krypton tuottaa valomainoksissa vihreänkeltaista valoa. Kryptonia voidaan käyttää myös lasereissa fluorin kanssa. Koska krypton on inerttiä, sitä käytetään suojakaasuna energiansäästölampuissa sekä hehkulampuissa.

Kryptonin isotooppia 85Kr käytetään myös muun muassa etsimään vuotokohtia säiliöistä sekä ihmiskehon verenvirtauksen mittauksessa. 85Kr voidaan käyttää myös luomaan fosforesenssia fosforoivan aineen kanssa.

Kryptonin yhdisteillä ei ole teollista merkitystä.

 Lähteet 


 Viitteet 

 Aiheesta muualla 

 Periodictable: Technical data for Krypton 
 Americanelements: Krypton Technical and Safety Data 
 Argonne National Laboratory: Radiological and Chemical Fact Sheets to Support Health Risk Analyses for Contaminated Areas, Krypton, s. 28–29  (pdf)
 Webmineral: Krypton (Kr) Element Properties 
 Mindat: The Mineralogy of Krypton 
 The Royal Society of Chemistry (RSC): Krypton 
 PeriodicTable: Krypton (Kr) 
 PubChem: Krypton 

Luokka:54 Kemia
Luokka:Alkuaineet
Luokka:Seulonnan keskeiset artikkelit